ରାଇରଙ୍ଗପୁର ୩୧/୮ : ରାଇରଙ୍ଗପୁରରେ କଲେଜ ଛକ ନିକଟରେ ବାଇକକୁ ଧକ୍କା ଦେଲା ବସ | ଦୁର୍ଘଟଣାରେ ଜଣକର ମୃତ୍ୟୁ ହୋଇଥିବା ବେଳେ ୨ ଜଣ ଗୁରୁତର ଥିବା ଜଣାପଡିଛି | ଦୁର୍ଘଟଣାରେ ଜଣେ ମହିଳାଙ୍କ ମୃତ୍ୟୁ ହୋଇଥିବାବେଳେ ଦୁଇଜଣଙ୍କୁ ଗୁରୁତର ଅବସ୍ଥାରେ ରାଇରଙ୍ଗପୁର ଡାକ୍ତରଖାନାରେ ଭର୍ତ୍ତି କରାଯାଇଛି । ମୃତ ମହିଳାଙ୍କ ପରିଚୟ ଏବେ ଯାଇଁ ମିଳିପାରିନାହିଁ | ଦୁଇ ଗୁରୁତର ହେଲେ ବାଦାମପାହାଡ଼ ଥାନା ଦୁମୁରିଆ ଗ୍ରାମର ସୁମି ମାରାଣ୍ଡି ଓ ସିଙ୍ଗରାଇ ମାରାଣ୍ଡି । ଦୁର୍ଘଟଣା ପରେ ବସ ଡ୍ରାଇଭର ବସ ଛାଡି ଫେରାର ହୋଇଯାଇଛି | ରାଇରଙ୍ଗପୁର କଲେଜ ଛକ ନିକଟରେ ଥିବା ପେଟ୍ରୋଲ ପମ୍ପରୁ ପେଟ୍ରୋଲ ପୁରାଇ ହଠାତ ମୁଖ୍ୟ ରାସ୍ତାକୁ ଆସିଯାଇଥିଲେ | ସେହି ସମୟରେ କରଞ୍ଜିଆରୁ ଟାଟା ଯାଉଥିବା ବସ ଏମାନଙ୍କୁ ଧକ୍କା ଦେଇଥିଲା । ଫଳରେ ଘଟଣାସ୍ଥଳରେ ଜଣେ ମହିଳାଙ୍କ ମୃତ୍ୟୁ ହୋଇଯାଇଥିଲା । ଦୁର୍ଘଟଣା ପରେ ସ୍ଥାନୀୟ ଅଂଚଳରେ ଉତ୍ତେଜନା ପ୍ରକାଶ ପାଇଥିଲା | ପୁଲିସ ପହଂଚି ବୁଝା ସୁଝା କରିଥିଲା।
